تسألني ليش تسوي حملة للاتفاق ؟
مصطفى جبار سند
مصطفى جبار سند
اجاوبك بمثالين، انلدغنا بيهن لان ماكو اعلام قوي .
#المثال_الاول : قانون النفط الوطنية تشرع قبل سنة ونص، وضمنا بيه مادة بيها توزيع اسهم للمواطنين من ايرادات النفط، صارت حملة مضادة الة، اثرت على صناع القرار بوقتها، ورفع العبادي بوقتها دعوى على القانون ومعاه البنك المركزي و وزارة المالية وكم شخصية، وكسبوا الدعوى .
#المثال_الثاني : التشغيل المشترك، كانت اكو فقرة بموازنة ٢٠١٨ و ٢٠١٩ ، تگول الفقرة، المصانع الحكومية الخسرانة والمتهالكة، يحق لها عقد شراكة مع شركات قطاع خاص، تخليها تنهض وتربح وتوگف على رجليها، صارت عليها حملة سلبية للأسف من بعض النواب، بداعي انو المصانع راح تنباع ، وقنعوا النواب بالتصويت على الغاء الفقرة .
لذلك لو نعوف الامور على رسلها بدون تحشيد، اي مشروع يفيد العالم، راح يتكسر، ونفس الوقت المبالغة وتكوين المحاور ايضاً تكسر المشروع .